Introduktion
 RegneMysteriet - tips til forældre

Velkommen til RegneMysteriet - tips til forældre!

RegneMysteriet består af fire omhyggeligt udarbejdede aktiviteter, der giver spillerne vigtige forkundskaber i matematik, efterhånden som de kommer ind i en verden af mysterier og eventyr. Spillerne kan frit bevæge sig i deres eget tempo, mens de spiller sammen med de bizarre figurer og maskiner, der findes i dr. Fuskensteins hus.

Efterhånden som spillerne fuldender en opgave, vil de kunne:

finde løsninger på opgaver, som er stillet af figurerne i huset.

anvende logisk tænkning og ræsonnere sig frem til løsninger.

bruge modeller og funktioner til at rejse og løse problemer.

undersøge forhold mellem tal.

udvikle talbegreber som f.eks. primtal, faktorer og multiplum.

lære at forstå tal, som udtrykkes i forskellige former, herunder heltal, brøker, decimaltal og procent.

lære at udføre operationer i den rigtige rækkefølge for at løse problemer.

udvikle logisk tænkning og færdigheder til problemløsning.

Du kan få oplysninger om aktiviteterne i RegneMysteriet ved at klikke på følgende emner:

Talgætteren

Køkkensammenligninger

Ligningsmaskinen

Opgaver


 Talgætteren

Målsætning

Identificere primtal og faktorer, og sammenligne og sortere heltal.

Talgætteren udfordrer spillerne til at gætte et tal mellem -50 og 50. Spillerne kan svare på spørgsmål stillet af maskinen eller selv stille spørgsmål til maskinen.

Når spillerne arbejder med maskinen, lærer de at identificere primtal, sammenligne heltal og finde fælles faktorer. Der bruges visuel forstærkning i talpanelet på maskinen til indlæring af tallenes indbyrdes forhold, og det kræver, at brugeren øver sig på disse forhold for at kunne forholde sig til maskinens svar.

Spil spillet med dit barn

Maskinen giver tilbagemeldinger, der har til formål at opmuntre kreative og opfindsomme spørgsmål. Derudover kommer den med forslag og udfordringer til spilleren og bringer lykønskninger, når en spiller stiller kreative spørgsmål.

Udpeg visuelle modeller på computeren, der fremkommer ved udeladelse af lige eller ulige tal, tal, der kan divideres med 2 eller 10, og tal, som er en faktor i 25. Brug maskinens talpanel til at forklare positive eller negative tal og værdien af disse.

Du vil måske endda prøve på at lave numre med maskinen. Er det muligt at narre maskinen uden at komme med ukorrekte opgørelser?

Matematiktips

Et tal er deleligt med:

2, hvis dets ene ciffer er 0, 2, 4, 6 eller 8.

3, hvis summen af cifrene i tallet er delelig med 3.

4, hvis det tal, som udgøres af de to sidste cifre, er deleligt med 4.

5, hvis tallet ender på 5 eller 0.

9, hvis summen af cifrene i tallet er delelig med 9.

10, hvis det sidste ciffer er 0.


 Køkkensammenligninger

Målsætning

Sammenligning og sortering af decimaltal. Sammenligning og sortering af rationale tal. Sammenligning af procenter og decimaltal.

Dette spil omfatter både udtænkning af strategier og problemløsning. For at finde et givet tal skal spilleren addere heltal, procenter, decimaltal og brøker.

Spillet omfatter også sammenligninger af tal, hvor deres størrelse skal bestemmes i forhold til hinanden. Spillerne skal sammenligne udvalgte tal for at sortere dem efter størrelse.

Spil spillet med dit barn

Når spillerne beslutter, hvilket glas der skal medtages for at finde et givet tal, skal de addere positive og negative tal, konvertere decimaltal til procenttal og finde fællesnævnere. Efterhånden som spillerne flytter glassene fra sted til sted, vil de konstant foretage sammenligninger mellem tallene for at bestemme, hvilket tal der er størst, og hvilket der er mindst.

Hjælp dit barn med at løse problemet i færrest mulige træk ved at opmuntre ham eller hende til at tænke frem. Bed dit barn forklare de trin, der skal bruges til at løse problemet. Tal om de træk, der kan foretages, og om konsekvenserne af hvert af disse træk.

Tips

Multiplum af 10 er lettere at addere og subtrahere end andre tal. Når du skal addere eller subtrahere tal, afrunder du tallet til nærmeste multiplum af ti, og derefter finder du svaret. For at få det rigtige svar skal du addere eller subtrahere svaret med det tal, som bruges til afrundingen.


 Ligningsmaskinen

Målsætning

Udfør operationerne i den rigtige rækkefølge. Øv dig på beregning og hovedregning.

I dette spil får spilleren hjælp til at udvikle strategier til problemløsning, mens spilleren samtidig lærer, hvilken rækkefølge der er nødvendig for at løse ligninger. En mulig strategi er "udelukkelse af det umulige". Det er en effektiv strategi, fordi hvert ciffer i dette spil kun bruges én gang i et udtryk.

Spilleren kan også bruge skøn for at udelukke mange muligheder, fordi de klart fører til forkerte svar. Det endelige svar skal ikke beregnes, et skøn er tilstrækkeligt.

Spil spillet med dit barn

Når spilleren opdager modeller i løbet af spillet, kan der findes frem til en logisk tilgang til problemet. Se f.eks. efter grupper af tal, som tilsammen bliver 10 eller 0. Når spilleren f.eks. løser "_ + 9 + 8 - ( _  + 7) = 8", kan han eller hun se, at den tomme plads i parentesen skal lægges sammen med 7 for at blive 10, og derfor bliver tallet på den første tomme plads 1.

Spilleren bliver efterhånden også opmærksom på, at andre svar er mulige. Den første tomme plads kunne være 2 og den næste 4. Eller den første tomme plads kunne være 3 og den anden 5. Alle løsninger er korrekte, men modellen gør den første nemmere at løse.

Tips

Følg disse regler, når der bruges gruppesymboler:

1.	Udfør alle operationer i parentesen først.

2.	Hvis parenteser er indeholdt i andre parenteser, skal du begynde med den inderste gruppe og arbejde dig udefter.

3.	Udfør alle operationer ovenover og nedenunder en brøkstreg, før du dividerer.

4.	Multiplicer, og divider fra venstre mod højre.

5.	Adder, og subtraher fra venstre mod højre.


 Opgaver

Målsætning

Problemløsning og valg af matematiske udtryk.

Opgaverne involverer mange forskellige matematiske principper. Spillerne vil blive bedt om at analysere det skriftlige materiale for at vurdere og definere et problem. De bruger da oplysningerne i problemet til at udforme et udtryk, der kan være en hjælp til at finde en løsning. Til sidst kan de bruge udtrykket til at beregne svaret.

Spil spillet med dit barn

Problemerne i spillet bliver læst højt. At lytte til opgaver og visualisere et problem, når det dukker op, hjælper spilleren med at få oplysninger på en anden måde.

Derudover præsenteres problemerne også trinvis som en valgmulighed eller som konsekvens af et spil. Nogle spillere behøver ikke at nedbryde problemløsningsprocessen i trin. Andre vil have stor gavn af denne metode.

Bed dit barn om at forklare problemerne for dig. Bed om oplysninger, som kan være til hjælp ved løsning af problemerne. Når spillerne har fået øvelse i problemløsning, lærer de efterhånden en strategi, der ikke kun kan anvendes i forbindelse med matematik, men også i forbindelse med andre fag og personlige oplevelser.

Tips

Det er vigtigt at planlægge en strategi for beslutninger. Her er nogle forslag:

Gæt og test.

Tegn et billede.

Udeluk alle ukorrekte muligheder.

Simplificer problemet.

Arbejd baglæns.

Fjern uønskede oplysninger.

Inddel problemet i punkter.

Gentag problemet ved at bruge meget enkle svar.